**Előterjesztés munkaanyaga**

**a Képviselő-testület**

2014. március 11-i ülésére

**1. napirend**: A Rákóczi és Jókai utca felújításával kapcsolatos döntések meghozatala

1.

A Képviselő-testület a 2014. január 21-i ülésén hozott döntésével megbízta Vigh Antal Rókust a Rákóczi és Jókai utca szilárd burkolattal történő ellátásának érdekében a forgalomcsillapítás műszaki tartalmának meghatározásával és a műszaki leírásnak az elkészítésével. Vigh Antal Rókus a megbízást teljesítette, a műszaki leírás elkészült, mely alapján meg lehet kezdeni a további előkészítő munkálatokat, melyekhez bekértük az árajánlatokat. A közbeszerzési tanácsadói feladatok ellátására az ÁÜTŐ Menver Kft. 500.000,- Ft + Áfa összegű árajánlatot adott, míg a műszaki ellenőri feladatokat a műszaki dokumentációt készítő Vigh Antal Rókus nettó (és bruttó) 440.000,- Ft összegű díjazásért látná el (alanyi adómentes).

Kérjük a Képviselő-testülettől a határozati javaslatok elfogadását.

2.

Határozati javaslatok:

*1.*

*Délegyháza Község Önkormányzat Képviselő-testülete a Rákóczi utca és Jókai utca szilárd burkolattal történő felújítása tárgyú közbeszerzési eljárás közbeszerzési szakértői feladatainak ellátásával, az eljárás teljes körű lebonyolításával az ÁÜTÖ Menver Általános Üzletviteli Tanácsadó Kft-t bízza meg.* ***Délegyháza Község Önkormányzat Képviselő- testülete felhatalmazza a polgármestert a szerződés aláírására.*** *Az ellenszolgáltatás összege 500.000,- Ft + 27% Áfa.*

***Határidő: azonnal***

***Felelős: Polgármester, jegyző***

***2.***

*Délegyháza Község Önkormányzat Képviselő-testülete a Rákóczi utca és Jókai utca szilárd burkolattal történő felújítása műszaki ellenőri feladatainak ellátásával Vigh Antal Rókust bízza meg.* ***Délegyháza Község Önkormányzat Képviselő- testülete felhatalmazza a polgármestert a szerződés aláírására.*** *Az ellenszolgáltatás összege 440.000,- Ft + 0% Áfa.*

***Határidő: azonnal***

***Felelős: Polgármester, jegyző***

Összeállította: dr. Molnár Zsuzsanna

Előterjesztéssé nyilvánítva: 2014. március 10.